टाइम8, जानुवारी 24: लाहरीघाटआव आइजो फाननाय हानजाया गोख्रों जादों। अजद दैखांनायबादिब्ला, लाहरीघाट पुलिस थानानि सिङाव थानाय लेलाइबड़ी गामिनि हिटेस्वर कुवर आरो माला कुवर सानैबो बिसि-फिसायआ लोगो नांनानै आइजो फाननायनि खामानि मावदोंमोन। खौरांबादियैब्ला, सानथाम सिगां मरिगावनि पुलिस थानानि सिङाव हुगलतलि गामिनि सोमोन्दोनि बियानै सानैखौ राजस्थानसिम हाबा होनायनि असिलायै लांनायनि थाग-थियारी खालामदोंमोन। हिन्जावसा सानैखौ लांनायनि थाग-थियारि खालामनायनि समावनो सान्तिपुरआव जायगानि राइजोफोरा सन्देह जानायाव सानैबो बिसि-फिसायखौ हिन्जावसाफोरजों हमनानैलाहरीघाट पुलिसनि आखाइआव गथायना होयो।